Nafarroako Parlamentuko Mahaiak, 2018ko urriaren 1ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Javier García Jiménez jaunak aurkeztutako galdera, Espainiako Gobernuak LOMCEren 109. artikulua aldatzeko iragarri duen asmoaren aitzinean Nafarroako Gobernuak duen jarrerari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko urriaren 1ean

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Popularreko foru parlamentarien elkarteko parlamentari Javier García Jiménez jaunak, Legebiltzarreko Erregelamenduan ezarritakoaren babesean, honako galdera hau aurkezten du, Hezkuntzako kontseilari Maria Solana andreak Osoko Bilkuran ahoz erantzun dezan:

Nafarroako Gobernuak zer jarrera dauka Espainiako Gobernuak LOMCEren 109. artikulua aldatzeko iragarri duen asmoaren aitzinean?

Iruñean, 2018ko irailaren 27an

Foru parlamentaria: Javier García Jiménez